Diari Oficial de la Generalitat Valenciana


Sumari del DOGV 8732, del 04-02-2020 (2020/130)

Notificació de la sentència dictada en el procediment ordinari número 1324/2018.
--------------------------------------------------------------------------------

### Dades del document

Número de DOGV
:   8732

Data del DOGV
:   04-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/130


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 1324/2018. [2020/130]  
En aquest procediment de judici ordinari, seguit a instàncies d'Amelia Pastor Egido, contra Darrel Kay Nielsen i Jean Watson Nielsen, s'ha dictat sentència, que, literalment, és com segueix:  
«Estime la pretensió de prescripció adquisitiva extraordinària formulada de manera subsidiària en la demanda presentada pel procurador dels tribunals Miguel Llobell Perles, en nom i representació d'Amelia Pastor Egido, contra Darrell Kay Nielsen i Jean Watson Nielsen, i, en conseqüència:  
1r Declare el domini, per prescripció adquisitiva extraordinària, de l'actora, Amelia Pastor Egido, sobre la finca la descripció registral de la qual és la següent:  
urbana. Quart general. Apartament en la planta primera, escala B, esquerra, d'un edifici a Dénia, partida Dehesa del Molinell, sense número; amb una superfície útil de huitanta-tres metres quinze decímetres quadrats, dels quals setze metres cinquanta decímetres quadrats són de terrassa. Afronta: dreta entrant o sud i fons via d'urbanització municipal; esquerra, apartament dos general i desllunat; i, enfront, buit i replà d'escala i apartament tres general. L'edifici d'apartaments es coneix amb el nom de «Las Naranjas». Inscrit en el tom 304, llibre 91, foli 189, finca número 12.663, del Registre de la Propietat número 1 de Dénia.  
  
2n. Com a conseqüència d'això, s'ordena la corresponent cancel·lació o rectificació de la inscripció registral de la finca registral número 12.663 del Registre de la Propietat número 1 de Dénia, ja que resultarà contradictòria amb la declaració de propietat declarada en aquest procediment, i s'expedirà un manament al senyor registrador de la propietat número 1 de Dénia a aquest efecte, i que es procedisca a inscriure la finca esmentada de la titularitat d'Amelia Pastor Egido, per haver-la adquirit per prescripció adquisitiva extraordinària.  
3r. S'imposa a la part demandada el pagament de les costes processals.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'ha d'interposar per mitjà d'un escrit presentat en aquest jutjat en el termini de 20 dies hàbils comptats des de l'endemà de la notificació, amb la consignació prèvia del depòsit legalment previst.  
Notifiqueu aquesta resolució a les parts, de conformitat amb l'article 150 de la Llei d'enjudiciament civil.  
Que es complisca el que disposa l'article 212 de la Llei d'enjudiciament civil.  
Expediu un certificat d'aquesta sentència i inseriu-ne l'original en el llibre corresponent.  
Aquesta és la meua sentència, que pronuncie, mane i signe.»  
I, atés que es desconeix el parador dels demandats, Darrel Kay Nielsen i Jean Watson Nielsen, expedisc aquest edicte a fi que els valga de notificació en deguda forma.  
  
Dénia, 23 de desembre de 2019.- La lletrada de l'Administració de justícia: Dunia María Valero Morant.